Source: https://zsbadin.edupage.org/text/?eqa=dGV4dD10ZXh0L3RleHQxMCZzdWJwYWdlPTc%3D
Timestamp: 2020-07-08 14:06:42+00:00
Document Index: 16198912

Matched Legal Cases: ['§ 144', '§ 108', '§ 5', '§11', '§132', '§170', '§ 422']

Sládkovičova 7, B a d í n
Vypracovala: Mgr. Boc Oľga V Badíne: 2.9.2019
3. VÝKON PRÁV A POVINNOSTÍ DETÍ A ICH ZÁKONNÝCH ZÁSTUPCOV V MATERSKEJ ŠKOLE, PRAVIDLÁCH VZÁJOMNÝCH VZŤAHOV A VZŤAHOV A VZŤAHOV S PEDAGOGICKÝMI ZAMESTNANCAMI
5. PODMIENKY NA ZAISTENIE BEZPEČNOTI A OCHRANY ZDRAVIA DETÍ A OCHRANY ICH ZDRAVIA PRED SOCIÁLNOPATOLOGICKÝMI JAVMI, DISKRIMINÁCIOU ALEBO NÁSILÍM
6. PODMIENKACH NAKLADANIA S MAJETKOM, KTORÝ MATERSKÁ ŠKOLA SPRAVUJE
Školský poriadok materskej školy je vypracovaný v zmysle zákona č.245/2008 Z. z. o výchove a vzdelávaní a o zmene a doplnení niektorých zákonov, v znení vyhlášky Ministerstva školstva SR č. 308/2009 Z. z. pracovného poriadku pre pedagogických zamestnancov a ostatných zamestnancov škôl a školských zariadení vydaného MŠ SR, pracovného poriadku pre pedagogických a ostatných zamestnancov Základnej školy s materskou školou Tajovského 2, Badín. Upravuje organizáciu výchovy a vzdelávania, administratívno-správne riadenie a pracovno-právne vzťahy vo vnútri materskej školy a prihliada na špecifické podmienky Materskej školy Badín.
Upravuje podrobnosti najmä o:
➢výkone práv a povinností detí a ich zákonných zástupcov v materskej škole, pravidlách vzájomných vzťahov a vzťahov s pedagogickými zamestnancami materskej školy,
➢prevádzke a vnútornom režime materskej školy,
➢ podmienkach na zaistenie bezpečnosti a ochrany zdravia detí a ochrany ich zdravia
pred sociálnopatologickými javmi, diskrimináciou alebo násilím,
➢podmienkach nakladania s majetkom, ktorý materská škola spravuje, ak tak rozhodne
Zriaďovateľ: Obec Badín, Sládkovičova 2, 97632
Adresa materskej školy: Sládkovičova 7, 97632 Badín
Riaditeľka MŠ: Mgr. Turianska Viera
Zástupkyňa MŠ: Mgr. Boc Oľga
Kontakt: 048/4182615,0911 317 381, meil: materskškolabadin@gmail.com
Konzultačné hodiny: Pondelok a piatok v čase od 11:00 do 12:00 hod., alebo v inom čase po dohode
Vedúca školskej jedálne : Dianová Táňa
Kontakt: 0908 167 744
Materská škola je elokovaným pracoviskom ZŠ s MŠ Badín. Poskytuje celodennú výchovnú starostlivosť deťom spravidla vo veku od troch do šesť rokov a deťom s odloženou povinnou školskou dochádzkou. Zariadenie poskytuje možnosť poldenného pobytu. Budova má šatňu, WC a umyváreň pre deti, dve triedy, jedáleň, výdajňu stravy, kabinet na pomôcky a kanceláriu pani zástupkyne pre MŠ. Budova má dva vchody. Tretia trieda materskej školy bola zriadená v budove Skalica na adrese Sládkovičova 6, Badín. Toto pracovisko má chodbu, šatňu, herňu, WC a umyváreň pre deti, spálňu, jedáleň a priestory pre učiteľky a prevádzkových zamestnancov.
Rodič privádza dieťa do materskej školy spravidla do 8.00 hodiny a prevezme ho spravidla po 15.00 hodine. Vchod MŠ sa uzatvára z bezpečnostného hľadiska po 8.00.
Prevzatie dieťaťa môže pedagogický zamestnanec odmietnuť, ak zistí, že jeho zdravotný stav nie je vhodný na prijatie do materskej školy a požiada rodiča, aby priniesol potvrdenie od lekára.
V čase letných prázdnin je prevádzka materskej školy prerušená z hygienických dôvodov najmenej na tri týždne. V tomto období podľa dispozícií riaditeľa ZŠ s MŠ alebo zástupkyne riaditeľa pre materskú školu vykonávajú prevádzkoví zamestnanci upratovanie a dezinfekciu priestorov, pedagogickí a ostatní zamestnanci podľa plánu dovoleniek čerpajú dovolenku.
Prerušenie prevádzky oznámi riaditeľ ZŠ s MŠ oznamom spravidla dva mesiace vopred. Počas zimných prázdnin bude materská škola zatvorená v prípade nezáujmu o prevádzku zo strany rodičov. Všetci zamestnanci si budú čerpať dovolenku. Počas jarných prázdnin, ak poklesne počet detí v triedach, bude prevádzkovaná iba jedna trieda.
Výkone práv a povinností detí a ich zákonných zástupcov v materskej škole, pravidlách vzájomných vzťahov a vzťahov s pedagogickými zamestnancami materskej školy
chrániť pred poškodením majetok MŠ a majetok, ktorý využíva na výchovu a vzdelávanie,
rešpektovať pokyny zamestnancov MŠ, ktoré sú v súlade so všeobecne záväznými právnymi predpismi, vnútornými predpismi školy a dobrými mravmi.
žiadať, aby sa v rámci výchovy a vzdelávania v materskej škole poskytovali deťom informácie a vedomosti vecne a mnohostranne v súlade so súčasným poznaním sveta a v súlade s princípmi a cieľmi výchovy a vzdelávania podľa školského zákona,
zúčastňovať sa na výchove a vzdelávaní po predchádzajúcom súhlase zástupkyne materskej školy,
vyjadrovať sa k vzdelávaciemu programu materskej školy, prostredníctvom orgánov školskej samosprávy.
počas konania o rozvode a úprave výkonu rodičovských práv a povinností bude materská škola dbať o riadne napĺňanie rodičovských práv a povinností až do rozhodnutia súdu.
Zamestnanci školy budú počas prebiehajúceho konania o úprave výkonu rodičovských práv a povinností k maloletému dieťaťu zachovávať neutralitu vo svojich postojoch týkajúcich sa maloletého dieťaťa, v prípade potreby poskytnú nezaujaté vecné stanovisko len súdu, ak si ho od materskej školy vyžiada, v prípade narušených vzťahov medzi rodičmi bude materská škola rešpektovať len rozhodnutie súdu alebo predbežné rozhodnutie súdu pri úprave práv rodičov k dieťaťu v prípade zverenia dieťaťa právoplatným rozhodnutím súdu len jednému z rodičov, bude materská škola riešiť všetky záležitosti týkajúce sa dieťaťa výhradne s rodičom, ktorý má dieťa v bežných veciach zastupovať.
informovať MŠ o zmene zdravotnej spôsobilosti jeho dieťaťa, jeho zdravotných problémoch alebo iných závažných skutočnostiach, ktoré by mohli mať vplyv na priebeh výchovy a vzdelávania,
zákonný zástupca je povinný informovať materskú školu o zmenách v zdravotnom stave dieťaťa alebo o iných závažných skutočnostiach, ktoré by mohli mať vplyv na priebeh výchovy a vzdelávania dieťaťa (§ 144 ods. 7 písm. d) zákona č. 245/2008 Z. z.). Ak tak neurobí, riaditeľ po nástupe dieťaťa do materskej školy, po zistení okolností negatívne ovplyvňujúcich výchovu a vzdelávanie konkrétneho dieťaťa alebo ostatných detí zúčastňujúcich sa na výchove a vzdelávaní pristúpi k tomu, že určí diagnostický pobyt dieťaťa, počas ktorého sa overí, či dôjde k zmene formy výchovy a vzdelávania (§ 108 zákona č. 245/2008 Z. z.) príp. že po predchádzajúcom opakovanom písomnom upozornení zákonného zástupcu pristúpi k vydaniu rozhodnutia buď o prerušení dochádzky dieťaťa do materskej školy, alebo o predčasnom ukončení predprimárneho vzdelávania z dôvodu, že materská škola nie je schopná, vzhľadom na svoje podmienky (personálne, priestorové ale napr. aj materiálno-technické), poskytnúť dieťaťu výchovu a vzdelávanie primeranú druhu a stupňu jeho zdravotného znevýhodnenia. V prípade, že zákonný zástupca zámerne neuvedie v žiadosti a lekár v doklade o zdravotnom stave dieťaťa prípadné ochorenie dieťaťa, považuje sa to za závažné porušenie školského poriadku a môže viesť k vydaniu rozhodnutia o prerušení dochádzky dieťaťa na dobu, pokiaľ zákonný zástupca nepredloží všetky potrebné lekárske vyjadrenia a iné doklady, z ktorých je možné získať dostatok informácií a rozhodnúť o ďalšom postupe.
zákonný zástupca je povinný všetky veci súvisiace s poskytovaním predprimárneho vzdelávania jeho dieťaťu riešiť interne, v materskej škole s učiteľkami, ktoré pracujú v triede, v ktorej je zaradené jeho dieťa a podľa potreby s riaditeľkou materskej školy;
zákonný zástupca je povinný zdržať sa znevažujúcich vyjadrení, statusov a komentárov na sociálnych sieťach týkajúcich sa pedagogickej činnosti materskej školy a riadenia materskej školy,
ak zákonní zástupcovia budú svojimi vyjadreniami, statusmi a komentármi na sociálnych sieťach znevažovať pedagogickú činnosť materskej školy, riadenie materskej školy a poškodzovať dobré meno materskej školy na verejnosti bude sa to považovať za porušovanie školského poriadku a bude to môcť byť dôvodom, po predchádzajúcom písomnom upozornení, predčasného ukončenia predprimárneho vzdelávania dieťaťa.
Povinnosti zamestnancov materskej školy
Predpokladom úspešného plnenia úloh školy je pracovná disciplína založená na vzťahoch
vzájomnej pomoci zamestnancov a na ich kladnom vzťahu k práci. Na dosiahnutie tohto
predpokladu sú všetci zamestnanci povinní:
pracovať zodpovedne, iniciatívne a riadne podľa svojich síl, znalostí, riadiť sa pri
práci platnými predpismi a smernicami, plniť pokyny a príkazy nadriadených orgánov
a dodržiavať zásady spolupráce,
plne využiť pracovný čas a dodržiavať pracovnú disciplínu,
dodržiavať predpisy o bezpečnosti a ochrane zdravia pri práci a predpisy
protipožiarnej bezpečnosti, riadne hospodáriť s prostriedkami, ktoré im boli zverené,
strážiť a ochraňovať majetok pred poškodením, stratou, zničením, krádežou.
Povinnosti pedagogických zamestnancov
rozvíjať u detí duševné a fyzické schopnosti, pri tejto činnosti vychádzať z
najnovších poznatkov vedy a z kultúrnych tradícií
riadiť sa školským vzdelávacím programom, poznať pedagogicko-organizačné
predpisy pokiaľ sa vzťahujú na ich prácu v zariadení, legislatívu: Zákon č. 245/2008
Z.z. o výchove a vzdelávaní (školský zákon) a o zmene a doplnení niektorých
zákonov, Vyhlášku 306 MŠ SR z 23.7.2008 o materskej škole,
plniť stanovenú mieru vyučovacej povinnosti, pripravovať si pomôcky súvisiace
S vyučovaním a výchovnou činnosťou, zúčastňovať sa PP, PR, MZ,
ďalej sa vzdelávať, a to samostatným štúdiom alebo v organizovaných formách
ďalšieho vzdelávania pedagogických zamestnancov,
poskytovať odbornú metodicko-poradenskú činnosť, sústavne sa snažiť utvárať dobrý
vzťah rodičov a verejnosti k zariadeniu, byť svojím osobným životom príkladom,
svojím konaním a vystupovaním v škole i na verejnosti poskytovať záruku dobrej
výchovy detí,
chrániť a rešpektovať práva dieťaťa, žiaka, poslucháča a jeho zákonného zástupcu,
zachovávať mlčanlivosť a chrániť pred zneužitím osobné údaje, informácie o
zdravotnom stave a výsledky odborných vyšetrení detí, žiakov a poslucháčov,
s ktorými prišiel do styku,
- zdržať sa konania, ktoré vedie k porušovaniu práv ostatných zamestnancov,
- správať sa v súlade s Etickým kódexom pedagogických zamestnancov a odborných zamestnancov (ďalej len „etický kódex“),
usmerňovať a objektívne hodnotiť výchovu a vzdelávanie dieťaťa
podieľať sa na tvorbe a uskutočňovaní školského vzdelávacieho programu
alebo výchovno-vzdelávacieho programu pre školské zariadenia (ďalej len „výchovný program“),
vykonávať pracovnú činnosť prostriedkami, metódami, formami a postupmi,
ktoré zodpovedajú súčasným vedeckým poznatkom, hodnotám a cieľom školského
vzdelávacieho programu alebo výchovného programu,
poskytovať dieťaťu, žiakovi a zákonnému zástupcovi poradenstvo a odbornú pomoc
spojenú s výchovou a vzdelávaním, pravidelne informovať dieťa, žiaka, zákonného zástupcu
o priebehu, výsledkoch výchovno vzdelávacieho procesu.
Na predprimárne vzdelávanie v materskej škole sa prijíma spravidla dieťa od troch do šiestich rokov jeho veku, výnimočne, ak je voľná kapacita, možno prijať dieťa od dvoch rokov veku. Na predprimárne vzdelávanie sa prednostne prijíma dieťa:
Do materskej školy sa prijímajú deti na základe písomnej žiadosti rodiča (zákonného zástupcu). O prijatí dieťaťa do materskej školy rozhoduje riaditeľ ZŠ s MŠ podľa zákona č.596/2003Z.z. o štátnej správe v školstve a školskej samospráve a o zmene a doplnení niektorých zákonov.
Miesto a čas podávania žiadostí pre školský rok zverejní riaditeľ po dohode so zriaďovateľom, obyčajne v mesiaci máj príslušného roku. Žiadosť si zákonný zástupca prevezme v MŠ, alebo si ju stiahne z webovej stránky školy a predloží riaditeľovi ZŠ s MŠ, alebo prinesie do materskej školy a odovzdá zástupkyni ZŠ s MŠ spolu s potvrdením o zdravotnom stave dieťaťa, povinnom očkovaní od všeobecného lekára pre deti a dorast.
Písomné rozhodnutie o prijatí alebo neprijatí dieťaťa do MŠ k začiatku školského roku vydá riaditeľ ZŠ s MŠ spravidla do 30 dní. Rozhodnutie o odklade povinnej školskej dochádzky dieťaťa predloží zákonný zástupca riaditeľovi do 15. apríla. Predprimárne vzdelanie získa dieťa absolvovaním posledného ročníka vzdelávacieho odboru vzdelávania v MŠ. Dokladom o získanom stupni vzdelania je osvedčenie o absolvovaní predprimárneho vzdelávania.
Rodič zdravotne postihnutého dieťaťa predloží spolu s prihláškou a uvedenými dokladmi o zdravotnom stave aj vyjadrenie pediatra o možnosti integrácie dieťaťa. Prijatiu zdravého alebo postihnutého dieťaťa môže predchádzať adaptačný alebo diagnostický pobyt dieťaťa po dohode rodiča so zástupcom pre materskú školu. O forme pobytu sa rozhodne s prihliadnutím na individuálne osobitosti dieťaťa. V prípade zníženej adaptačnej schopnosti dieťaťa a v záujme jeho zdravého vývinu môže riaditeľ po prerokovaní s rodičom alebo na základe jeho písomnej žiadosti rozhodnúť o prerušení dochádzky dieťaťa do materskej školy (na dohodnutý čas) alebo o ukončení tejto dochádzky.
Deti do jednotlivých tried zaraďuje na začiatku školského roka zástupkyňa MŠ, spravidla podľa veku, tiež na základe osobitosti a vyspelosti dieťaťa a podľa kapacity jednotlivých tried. Počas školského roka môže zástupkyňa MŠ preradiť deti z jednej triedy do druhej, ak to kapacita jednotlivých tried dovoľuje. Zákonnému zástupcovi v takomto prípade oznámi dôvod a termín preradenia zástupkyňa osobne. Preradenie dieťaťa počas školského roka je v právomoci zástupkyne MŠ je konečné. Rozhodnutie o preradení sa písomne nevyhotovuje, zmena sa zaznačí v dokumentácií príslušných tried.
Predčasné ukončenie predprimárneho vzdelávania
Riaditeľka materskej školy môže podľa § 5 ods. 14 písm. d) zákona č. 596/2003 Z. z. rozhodnúť o predčasnom ukončení predprimárneho vzdelávania, a to:
➢na základe odborného vyjadrenia poradenského zariadenia,
➢ zákonný zástupca neinformuje školu o zmene zdravotnej spôsobilosti dieťaťa a iných závažných okolnostiach, ktoré by mohli mať vplyv na priebeh výchovy a vzdelávania,
➢ zákonný zástupca dieťaťa závažným spôsobom poruší školský poriadok,
➢ zákonný zástupca svojim konaním ohrozí zdravie a bezpečnosť detí alebo zamestnancov materskej školy, zámerne poškodí majetok školy,
➢ zákonný zástupca písomne požiada o predčasné ukončenie predprimárneho vzdelávania v materskej škole.
➢ dieťa svojím konaním obmedzuje práva ostatných osôb zúčastňujúcich sa výchovy a vzdelávania
Neprítomnosť dieťaťa v materskej škole a odhlasovanie zo stravy
Neprítomnosť dieťaťa a odhlásenie zo stravy oznámi rodič deň vopred do 7.30 hod na tel. čísle: 048/418615, veľká trieda: 0911 317 381. Ak sa tak nestane, uhrádza plnú stravnú jednotku.
Neprítomnosť maloletého dieťaťa, ktorá trvá najviac tri po sebe nasledujúce vyučovacie dni, ospravedlňuje jeho zákonný zástupca alebo zástupca zariadenia.
Ak neprítomnosť dieťaťa trvá dlhšie ako tri po sebe nasledujúce vyučovacie dni, predloží zákonný zástupca alebo zástupca zariadenia potvrdenie od lekára. Tlačivo pre lekára na potvrdenie si môžete vyzdvihnúť v MŠ. V prípade, že dieťa nebolo choré, rodič podpisuje tlačivo o bezinfekčnosti prostredia pri nástupe dieťaťa do MŠ.
Úhrada príspevkov za materskú školu
Za pobyt dieťaťa v materskej škole prispieva zákonný zástupca na čiastočnú úhradu výdavkov mesačne na jedno dieťa:
od 3 do 5 rokov veku s trvalým pobytom v obci Badín 15 Eur.
od 3 do 5 rokov veku s trvalým pobytom mimo obce Badín 30 Eur
deti od 2 do 3 rokov veku 50 Eur.
Príspevok za pobyt dieťaťa v materskej škole zákonný zástupca uhrádza v hotovosti v materskej škole do 10. dňa v príslušnom kalendárnom mesiaci, alebo príspevok uhrádza bezhotovostným prevodom na účet, ktorý pravidelne kontroluje ekonomický pracovník v ZŠ.
d) ktoré má prerušenú dochádzku do materskej školy na viac ako tridsať po sebe
preukázateľným spôsobom,
e) ktoré nedochádzalo do materskej školy v čase školských prázdnin alebo bola
určeného príspevku.
Okrem tohto príspevku je rodič povinný uhradiť príspevok na stravovanie dieťaťa. Uhradenie poplatkov a režijných nákladov vykonáva do 10. dňa v mesiaci, bezhotovostným prevodom, alebo v hotovosti do pokladne školy.
V prípade, že rodič neuhradí uvedený príspevok za materskú školu po dobu troch mesiacov riaditeľ ZŠ s MŠ Badín môže po predchádzajúcom upozornení rodiča rozhodnúť o ukončení dochádzky dieťaťa do predškolského zariadenia.
6.30 -7.15
schádzanie detí v malej triede
presun do strednej a veľkej triedy
7.15- 9.00
hry a hrové činnosti podľa predstáv detí,
edukačné činnosti navrhované učiteľkou
relaxačno- pohybové cvičenie
činnosti zamerané na osobnú hygienu
edukačné aktivity zamerané na celostný rozvoj osobnosti vo vzdelávacích oblastiach (Jazyk a komunikácia, Matematika a práca s informáciami, Človek a príroda, Človek a spoločnosť, Človek a svet práce, Umenie a kultúra)
príprava na pobyt vonku,
pobyt vonku (vychádzka, hry na školskom dvore podľa rozpisu tried)
činnosti zamerané na osobnú hygienu,
činnosti zamerané na osobnú hygienu, príprava na odpočinok
cvičenie podľa potreby detí,
hry a hrové činnosti podľa voľby detí ( v prípade priaznivého sezónneho počasia pobyt vonku)
riadené činnosti
schádzanie detí malej triedy v strednej triede
Trieda (malá) : 3 až 4-ročné deti
Trieda (stredná) : 4 až 5-ročné deti
Trieda (veľká): 5 až 6-ročné deti
Trieda (malá): 6.30 - 16.00 hod.
Trieda (stredná) : 7. 15 - 16.30 hod.
3. Trieda (veľká): 7.00 -16,30 hod.
V čase od 630 do 7.15 hod. sa všetky deti strednej aj veľkej triedy schádzajú v 1. triede (malá). O 7.15 deti veľkej triedy prechádzajú s pedagogickým zamestnancom do veľkej triedy. Po 16.00 sa deti malej a strednej triedy schádzajú v 2. triede (strednej ), kde si ich môžu rodičia prebrať do 16.30. Veľká trieda je v prevádzke od 7.00 do 16.30.
Dochádzanie a preberanie detí
Zákonný zástupca je povinný dieťa odovzdávať osobne učiteľke, prípadne inému zamestnancovi. Zákonný zástupca odovzdáva dieťa do materskej školy zdravé, v prípade potreby je povinný informovať učiteľku o zdravotnom stave dieťaťa, o mimoriadnych udalostiach (zlý nočný spánok dieťaťa, nevoľnosť, nechutenstvo). Rovnako je povinný pri preberaní dieťaťa prevziať dieťa od učiteľky v osobnom kontakte. Vyzdvihnutie dieťaťa napr. zo školského dvora bez osobného kontaktu s učiteľkou bude považované za hrubé porušenie školského poriadku. V prípade, že na školskom dvore nie je prítomná učiteľka z danej triedy, je zákonný zástupca povinný kontaktovať hociktorú inú učiteľku a oznámiť jej prevzatie dieťaťa. Zákonný zástupca privádza a vyberá dieťa s dostatočným časovým predstihom a to tak, aby bolo možné budovu o 8,00 hod. a o 16,30 hod. uzamknúť. Pokiaľ zákonný zástupca
nedodržiava stanovený čas, dochádza k narušovaniu prevádzky zariadenia, výchovno- vzdelávacieho procesu, harmonogramu pracovných povinností prevádzkových zamestnancov a k porušovaniu školského poriadku.
Dieťa od rodičov preberá učiteľka, ktorá zaň zodpovedá od jeho prevzatia až po odovzdanie rodičovi alebo inej splnomocnenej osobe, alebo pedagógovi, ktorý ho v práci strieda. Na prevzatie svojho dieťaťa z materskej školy môže zákonný zástupca písomne splnomocniť aj svoje maloleté dieťa nie mladšie ako 10 rokov. alebo inú osobu, ktorá po prevzatí za dieťa zodpovedá. Všetky osoby, ktoré zákonný zástupca splnomocní na preberanie dieťaťa z materskej školy, musia byť uvedené v splnomocnení. V prípade, ak zákonný zástupca bez predchádzajúcej dohody nevyzdvihne svoje dieťa z materskej školy do času ukončenia prevádzky materskej školy, materská škola bude kontaktovať postupne všetky osoby, ktoré majú poverenie na prevzatie dieťaťa ; ak ani žiadna z poverených osôb neprevezme dieťa, bude materská škola kontaktovať príslušné okresné riaditeľstvo policajného zboru, ktoré okrem výkonu svojich oprávnení disponuje aj kontaktom na príslušný orgán sociálnoprávnej ochrany detí a sociálnej kurately, ktorý je dosiahnuteľný aj mimo služobné času zamestnancov.
V prípade, že zákonní zástupcovia majú súdnym rozhodnutím, prípadne predbežným opatrením obmedzené preberanie detí, je potrebné o tom písomne (fotokópiou úradného rozhodnutia) informovať zástupkyňu MŠ.
Do šatne majú prístup rodičia v čase od 6.30- 8.30 a od 14.45 do 16.30. Pred vstupom do šatne si dôkladne očistia obuv. Za poriadok v skrinkách a vlastné hračky zodpovedá zákonný zástupca, tiež za stále pripravené náhradné oblečenie. V prípade zamočenia dieťaťa je povinnosť prevádzkových zamestnancov a učiteliek prezliecť dieťa do náhradných suchých vecí. Mokré a znečistené veci sa v materskej škole neperú. Rodič si ich prevezme a donesie ďalšie náhradné oblečenie do skrinky. Zákonný zástupca zabezpečí, aby malo dieťa v skrinke igelitovú tašku na zabalenie mokrých vecí.
Za estetickú úpravu šatne zodpovedá učiteľka príslušnej triedy, za hygienu v šatni sú zodpovedné upratovačky. MŠ za z bezpečnostný dôvodov zamyká o 8. 00.
Každé dieťa má vlastný uterák, ktorý je označený menom.
Za čistotu a hygienu umyvárne zodpovedajú upratovačky. Deti sa v umyvárni zdržiavajú len v prítomnosti učiteľky, ktorý ich učí základným hygienickým návykom a sebaobsluhe. Za celkovú organizáciu pobytu detí v umyvárni, uzatvorenie vody, spláchnutie WC a dodržiavanie príslušných hygienických, zdravotných a bezpečnostných predpisov zodpovedá učiteľka príslušnej triedy.
Malá trieda Stredná trieda Veľká trieda
Desiata: 9.00 - 9.15 9.15 - 9.30 9.00 - 9.30
Obed: 11.30 - 11.50 11.50 - 12.10 11.30- 11.50
Olovrant: 14. 20 - 14.45 14.45 - 15.00 14.15 – 14.30
Uvedené časy vydávania jedla sa môžu upraviť podľa individuálneho tempa detí pri jedle, predovšetkým v malej triede.
Učitelia vedú deti k osvojeniu si základných návykov kultúrneho stolovania, v maximálnej miere pri tom uplatňujú individuálny prístup k deťom. Počas jedla učiteľka deti nenásilne usmerňuje, podľa želania rodičov aj prikrmuje. Nenúti ich jesť. Deti malej a strednej triedy používajú pri jedle lyžicu a vidličku, predškoláci jedia príborom.
V prípade neodhlásenia dieťaťa rodič uhrádza plnú stravnú jednotku.
Počas pobytu detí vonku je učiteľka povinná zabezpečiť deťom plnohodnotnú, organizovanú činnosť, venuje deťom zvýšenú pozornosť, dodržiava požiadavky bezpečnosti a ochrany ich zdravia v zmysle príslušných všeobecne záväzných právnych predpisov a pokynov. Nenecháva deti bez dozoru. Všetky 3. triedy využívajú na pobyt vonku priestory školskej záhrady a tenisového kurtu podľa rozpisu.
Rozpis tried na pobyt vonku
V prípade zlého a nepriaznivého, veterného počasia a zimy pod -10 stupňov deti zostávajú v budove MŠ. Počas pobytu vonku sa rozvíjajú aj špeciálne pohybové zručnosti typické pre konkrétne ročné obdobie, ako kĺzanie, sánkovanie, lyžovanie, bicyklovanie, kolobežkovanie a hry s vodou.
Počas popoludňajšieho oddychu v spálni dbá učiteľ na primerané oblečenie detí
/pyžamá/. Učiteľka zabezpečí pravidelné vetranie spálne, ktoré neohrozí zdravie detí. Od odpočívajúcich detí neodchádza, individuálne pristupuje k deťom, ktoré nepociťujú potrebu spánku. V malej triede sa denne rozkladajú lehátka. Stredná trieda má svoju spálňu. Veľká trieda je vybavená samostatnou spálňou. Posteľná bielizeň a pyžamo sa vymieňa raz za mesiac.
Za obsah a kvalitu realizovania krúžkovej činnosti sú zodpovední kvalifikovaní lektori, ktorí na začiatku školského roka predložia zástupkyni pre MŠ plán činnosti pre nasledovný školský rok. V plnej miere zodpovedajú počas činnosti za zdravie a bezpečnosť detí. Krúžková činnosť sa bude realizovať na základe informovaného súhlasu zákonného zástupcu. Krúžková činnosť je realizovaná v popoludňajších hodinách.
Zaradenie dieťaťa do nejakého krúžku si vyžaduje informovaný súhlas rodiča/zákonného
zástupcu. Je nevyhnutné, aby mal rodič/zákonný zástupca dieťaťa pred jeho podpisom
dostatok informácií o:
􀀃 ponuke krúžkov a ich obsahovom a cieľovom zameraní,
􀀃 personálnom zabezpečení ponúkaných krúžkov
􀀃 časovom zabezpečení ponúkaných krúžkov,
􀀃 priestorovom zabezpečení ponúkaných krúžkov,
􀀃 materiálno-technickom zabezpečení ponúkaných krúžkov,
􀀃 finančnom zabezpečení ponúkaných krúžkov
Organizácia výletov a exkurzii
Výlet alebo exkurzia sa organizuje na základe plánu práce školy a informovaného súhlasu zákonného zástupcu, najviac na jeden deň s prihliadnutím na bezpečné, hygienické a fyziologické potreby detí a so zabezpečením teplého obeda pre deti. Pred uskutočnením výletu alebo exkurzie pedagogický zamestnanec poverený riaditeľom organizačne zabezpečí prípravu a priebeh týchto aktivít vrátane poučenia zúčastnených osôb a detí o bezpečnosti a ochrane zdravia. O tom vyhotoví písomný záznam, ktorý potvrdia všetky dospelé zúčastnené osoby svojím podpisom. Na výlety a exkurzie s deťmi predškolského veku sa môžu použiť aj hromadné dopravné prostriedky. Zástupkyňa materskej školy písomne oznámi riaditeľovi organizovanie podujatia.
Na výlete sa môžu zúčastniť iba deti, ktorých zdravotný stav zodpovedá podmienkam a programu výletu. Finančné náklady spojené s výletom sa uhrádzajú s na výlet z finančných prostriedkov získaných od rodičov/zákonných zástupcov, prípadne od sponzorov. Pri výbere miesta konania výletu sa prihliada na oprávnené záujmy detí a zákonných zástupcov. Vzdialenosť miesta výletu nemá byť príliš veľká- odporúča sa maximálne 100-150 kilometrov od materskej školy. Program výletu nemá byť príliš preplnený, aby sa naplnila oddychovo- relaxačná funkcia výletu.
Exkurzie, z hľadiska didaktiky, patria k organizačným formám výchovy a vzdelávania najmä pri výchove a vzdelávaní 5 – 6-ročných detí. Exkurzie ale možno organizovať aj s mladšími deťmi, no vzhľadom na vekové a individuálne osobitosti mladších detí, je veľmi dôležitý ich obsah ako aj správne vybrané miesto ich konania.
Exkurzia trvá maximálne 1 – 2 hodiny a realizuje sa spravidla ako súčasť
dopoludňajšej výchovno-vzdelávacej činnosti. Vzhľadom na konkrétne podmienky
materských škôl, nie je vylúčené ani uskutočnenie exkurzie v popoludňajších
Exkurzia sa realizuje predovšetkým v prostredí mimo materskej školy. Svojim obsahom úzko
súvisí s obsahom výchovy a vzdelávania realizovaným v materskej škole. Exkurzia súvisí
s obsahom učebných osnov školského vzdelávacieho programu. Dopĺňa a rozširuje
skúsenosti, poznatky a kompetencie detí.
Z hľadiska obsahu výchovy a vzdelávania, teda z hľadiska učiva rozlišujeme exkurzie na:
􀀃 tematické, vzťahujúce sa napr. na obsah konkrétnej témy/podtémy a
􀀃 komplexné, vzťahujúce sa na viacero tém/podtém, prípadne na celý obsahový
celok/projekt.
Pri organizovaní exkurzii je potrebné dodržiavať bezpečnosté podmienky ako pri realizovaní vychádzky, jedna učiteľka nemôže mať na exkurzii viac ako 20 detí od štyroch do piatich rokov alebo 22 detí starších ako 5 rokov.
Lyžiarsky a plavecký výcvik
Lyžiarsky výcvik organizujeme v spolupráci s lyžiarskou školou Lyžiarik. Plavecký výcvik zabezpečuje športová akadémia All Sport Academy. Odporúča sa pre deti od 5 rokov. Dieťa prihlási zákonný zástupca na základe vyplnenia prihlášky a informovaného súhlasu. Lyžiarskeho a plaveckého výcvik sa môžu zúčastniť iba deti bez príznakov choroby.
Z dôvodu šetrenia finančných prostriedkov v prípade nízkej dochádzky detí do materskej školy z dôvodu zvýšenej chorobnosti, hlavne v zimných mesiacoch, zástupkyňa môže rozhodnúť o spájaní tried. Spájajú sa tie triedy, kde je to ekonomicky najvýhodnejšie. Pri rozhodnutí o spájaní tried sa dbá na zabezpečenie kvalitnej výchovy a vzdelávania. Nadbytok zamestnancov v takomto prípade zástupkyňa rieši udelením náhradného voľna alebo čerpaním dovolenky.
4.PODMIENKY NA ZAISTENIE BEZPEČNOSTI A OCHRANY ZDRAVIA DETÍ A ICH OCHRANY PRED SOCIÁLNOPATOLOGICKÝMI JAVMI, DISKRIMINÁCIOU ALEBO NÁSILÍM
Na vychádzke nemôže mať pedagogický zamestnanec viac ako 20 detí od štyroch do piatich rokov alebo 22 detí starších ako päť rokov. Pri vyššom počte detí alebo pri činnostiach, ktoré si vyžadujú zvýšený dozor, riaditeľka zabezpečí ďalšieho zamestnanca materskej školy, ktorý pod vedením učiteľa dbá na bezpečnosť detí. S triedou s deťmi mladšími ako tri roky, s deťmi vo veku od troch do štyroch rokov a s deťmi so zdravotným znevýhodnením sa uskutočňuje vychádzka detí vždy za prítomnosti dvoch zamestnancov.
Materská škola vedie evidenciu školských úrazov, ku ktorým došlo počas výchovno-vzdelávacej činnosti a pri činnostiach organizovaných školou. Ak dieťa utrpí úraz, ktorý nie je potrebné ošetriť lekárom, ošetrí ho učiteľka obvyklým spôsobom. Úraz a spôsob ošetrenia zaeviduje v zošite školských úrazov. Tento záznam dá zákonnému zástupcovi na podpis. Ak dieťa utrpí úraz , ktorý si vyžaduje ošetrenie lekárom, učiteľka sa ihneď skontaktuje so zákonným zástupcom dieťaťa, s ktorým sa dohodne na ďalšom postupe. V prípade, že je zákonný zástupca nezastihnuteľný, odvedie dieťa na lekárske ošetrenie zdravotníckym vozidlom, príp. taxislužbou. Po návrate z ošetrenia zaznamená úraz v zošite úrazov a znovu sa pokúsi o telefonický kontakt so zákonným zástupcom, zabezpečí odovzdanie lekárskeho záznamu o ošetrení zákonnému zástupcovi dieťaťa.
Evidencia obsahuje: meno a priezvisko dieťaťa, ktoré utrpelo úraz,
V starostlivosti o zdravie, hygienu a bezpečnosť detí zamestnanci materskej školy sa riadia všeobecne záväznými právnymi predpismi, najmä §11 vyhlášky MŠaV SR č.353/1994 Z.z. o predškolských zariadeniach v znení zmien a doplnkov vyhlášky MŠ SR č.81/1997 Z.z.,§132 až 135 a §170 až 175 Zákonníka práce, zákonom Národnej rady SR č. 330/1996 Z.z. o bezpečnosti a ochrane zdravia pri práci, § 422 Občianskeho zákonníka, zákon Národnej rady SR č. 277/1994 Z. z. o zdravotnej starostlivosti v znení zmien a doplnkov, pracovným poriadkom a internými pokynmi riaditeľa ZŠ s MŠ. Za dodržiavanie hygienických predpisov v priestoroch materskej školy a ochranu zdravia detí zodpovedajú aj prevádzkoví zamestnanci a to v rozsahu im určenej pracovnej náplne.
Sťažnosti, oznámenie a podnety zákonných zástupcov
Zákonný zástupca má právo v prípade poškodenia práv jeho dieťaťa, resp. pri nedodržaní pracovných povinností zo strany zamestnanca materskej školy podať sťažnosť. Sťažnosť je možné podať písomne, resp. ústne s vykonaním písomného záznamu zástupkyňou materskej školy. Zástupkyňa materskej školy je povinná bez zbytočného odkladu odpovedať, vykonať nápravu, upustiť od takého konania a odstrániť jeho následky. Riaditeľka je povinná sťažnosť zaevidovať v zošite „evidencia sťažností, návrhov a podnetov“ a sťažnosť, návrh alebo podnet riadne prešetriť, zvážiť opodstatnenosť a prijať opatrenia na odstránenie nedostatkov. Zákonný zástupca berie na vedomie, že sťažnosť nebude riešiť v prítomnosti detí, jeho prejav bude bez zbytočných emócií tak, aby neprišlo k nežiadúcim vplyvom na detskú psychiku.
PODMIENKY NAKLADANIA S MAJETKOM ŠKOLY
Vchody do materskej školy sú zaistené bezpečnostnými zámkami. Kľúč od budovy vlastní každý zamestnanec MŠ. V priebehu prevádzky materskej školy za uzamykanie budovy zodpovedajú pedagogickí zamestnanci.
V budove materskej školy je bez sprievodu zamestnanca materskej školy z a k á z a n ý akýkoľvek pohyb cudzej osoby. Vetranie miestností sa uskutočňuje len v prítomnosti zamestnanca materskej školy. Pri odchode z triedy je učiteľka povinná prekontrolovať uzatvorenie okien. Po ukončení prevádzky materskej školy je učiteľ povinný odložiť didaktickú techniku na uzamykateľné, vopred určené miesto. Jednotliví zamestnanci zodpovedajú za inventár v rozsahu uvedenom v zmluve o hmotnej zodpovednosti, ktorá je so zamestnancom uzatvorená písomne. Ďalšie práva a povinnosti súvisiace s ochrannou majetku si zamestnanci plnia v zmysle popisu práce. Osobné veci si zamestnanci materskej školy odkladajú na určené uzamykateľné miesto. Po ukončení prevádzky materskej školy všetky priestory skontroluje a uzamkne učiteľka, ktorá odchádza z budovy posledná.
Vydaním tohto Školského poriadku sa ruší predchádzajúci Školský poriadok.
Metodika predprimárneho vzdelávania. Dostupné oneline: http://www.statpedu.sk/files/articles/nove_dokumenty/ucebnice-metodiky-publikacie/publikacie/metodika_predprimarneho_vzdelavania.pdf
Školský zákon 248/2008. Dostupné oneline: https://www.minedu.sk/12272-sk/zakony/
Vypracovanie školského poriadku v materskej škole. Dostupné oneline: ňhttps://www.minedu.sk/data/files/6161_vyprac_sk_poriadku_ms.pdf